b'\n_START_ARTICLE_\nPartakone\n_START_PARAGRAPH_\nPartakone eli parranajokone on kone, jolla voi ajaa parran. Partakoneista useimmat toimivat s\xc3\xa4hk\xc3\xb6ll\xc3\xa4 ja kuivaa ihoa vasten. Partakoneissa on leikkauksen korkeudens\xc3\xa4\xc3\xa4t\xc3\xb6, kuinka pitk\xc3\xa4ksi leikattu parta halutaan j\xc3\xa4tt\xc3\xa4\xc3\xa4. Korkeudens\xc3\xa4\xc3\xa4t\xc3\xb6\xc3\xb6n on olemassa my\xc3\xb6s lis\xc3\xa4osia, jotka pit\xc3\xa4v\xc3\xa4t partakoneen ter\xc3\xa4tason iholta kauempana muutaman senttimetrin verran._NEWLINE_Tunnettuja partakonemerkkej\xc3\xa4 ovat muun muassa Braun ja Philips._NEWLINE_S\xc3\xa4hk\xc3\xb6iseen parranajoon liittyy koneen puhdistus parrasta parranajon j\xc3\xa4lkeen. Muussa tapauksessa leikkaavat ter\xc3\xa4t tukkeutuvat irronneista partakarvan osista ja koneen toiminta estyy. Puhdistamista varten partakoneiden mukana toimitetaan puhdistusharja. Joissain malleissa puhdistusharjaa ei tarvita, koska partakarvat voi poistaa koneesta vesihanan alla._NEWLINE_Partaa voidaan leikata my\xc3\xb6s k\xc3\xa4sin partaveitsell\xc3\xa4 ja kertak\xc3\xa4ytt\xc3\xb6isill\xc3\xa4 partah\xc3\xb6ylill\xc3\xa4. N\xc3\xa4ill\xc3\xa4 menetelmill\xc3\xa4 k\xc3\xa4ytet\xc3\xa4\xc3\xa4n apuna partavaahtoa tai vastaavaa kemiallista ainetta. Osassa partah\xc3\xb6ylist\xc3\xa4 on pieni paristolla toimiva moottori, joka t\xc3\xa4risytt\xc3\xa4\xc3\xa4 ter\xc3\xa4\xc3\xa4.\n_START_SECTION_\nTyypit\n_START_PARAGRAPH_\nPerustyyppej\xc3\xa4 on kolme: py\xc3\xb6r\xc3\xb6ter\xc3\xa4malli, jossa ter\xc3\xa4t kiert\xc3\xa4v\xc3\xa4t kiekon sis\xc3\xa4ll\xc3\xa4 paikallaan pysyv\xc3\xa4\xc3\xa4 vastater\xc3\xa4\xc3\xa4 vasten, ter\xc3\xa4verkkomalli, jossa ter\xc3\xa4t liikkuvat puolisylinterim\xc3\xa4isen ter\xc3\xa4verkon alla, ja sivuttaisliikkeeseen perustuva "keritsinm\xc3\xa4inen" malli, jota usein k\xc3\xa4ytet\xc3\xa4\xc3\xa4n l\xc3\xa4hinn\xc3\xa4 parran rajaukseen._NEWLINE_Partakoneessa voi olla akku. Akkuk\xc3\xa4ytt\xc3\xb6isen partakoneen k\xc3\xa4ytt\xc3\xb6 ei riipu s\xc3\xa4hk\xc3\xb6n saannista. Matkustusk\xc3\xa4ytt\xc3\xb6\xc3\xb6n on olemassa my\xc3\xb6s paristok\xc3\xa4ytt\xc3\xb6isi\xc3\xa4 partakoneita.'